nahid-hub/BLUGE-bengali-wikipedia-section-title-prediction huggingface dataset:
জার্মানির ভাইমারে ভাল্টার গ্রোপিয়াস বাউহাউস প্রতিষ্ঠা করেন। জার্মান ভাষায় "বাউহাউস" অর্থ "বাড়ি নির্মাণ"। তবে বাউহাউস দ্বারা বুঝাতো "ইমারত নির্মাণবিষয়ক বিদ্যালয়"। তবে স্থাপত্য সম্পর্কিত নাম এবং প্রতিষ্ঠাতা একজন স্থপতি হওয়া সত্বেও প্রতিষ্ঠাকালীন সময়ে এতে কোন স্থাপত্য বিভাগ ছিল না। প্রতিষ্ঠানটি শুরুর সময়ে লক্ষ্য ছিল এতে শিল্প বিষয়ের সব শাখায় শিক্ষা প্রদান করা হবে, যার মধ্যে স্থাপত্যও পরে অন্তর্ভুক্ত হবে। পরবর্তিতে বাউহাউসের শিল্প বিষয়ক শিক্ষার ধারা ও শৈল্পিকতা বিশ্বের আধুনিক নকশা ও স্থাপত্য, শিল্প ও শিল্প-শিক্ষায় সুদূরপ্রসারী প্রভাব বিস্তার করে। সেই প্রজন্মের শিল্প, স্থাপত্য, লেখনী, মুদ্রণসহ ইত্যাদি ক্ষেত্র বাউহাউস ধারার সবিশেষ প্রভাব ধারণ করে।
সঠিক অনুচ্ছেদ শিরোনাম কোনটি?
titleA. ইতিহাস
titleB. কলকাতায় বাউহাউস চিত্রপ্রদর্শনী
titleC. পরিচালনা ও বিস্তৃতি
titleD. প্রভাব
উত্তর: titleA
১৪ বছর বয়সে আর্জেন্টিনার অনূর্ধ্ব-১৫ দলে ডাক পান জাবালেতা। তিনি অসংখ্য যুব প্রতিযোগিতায় অংশগ্রহণ করেন। যার মধ্যে রয়েছে ২০০৩ এবং ২০০৫ সালের ফিফা অনূর্ধ্ব-২০ বিশ্বকাপ। এর মধ্যে ২০০৫ সালের প্রতিযোগিতায় চ্যাম্পিয়ন হয় অর্জেন্টিনা। যুব দলগুলোর হয়ে ৭৫টি খেলায় মাঠে নামেন জাবালেতা এবং ২০০৫ সাল থেকে সিনিয়র দলের হয়ে খেলছেন তিনি। ২০০৮ বেইজিং অলিম্পিকে ফুটবলে স্বর্ণপদক জয়ী আর্জেন্টিনা দলের সদস্যও ছিলেন তিনি। অবশ্য ২০১০ ফিফা বিশ্বকাপের জন্য দিয়েগো মারাদোনার ঘোষিত আর্জেন্টিনা দলে তিনি ছিলেন না। তবে বর্তমানে তিনি নিজেকে দলের একজন নিয়মিত খেলোয়াড়ে পরিণত করেছেন। ২০১১ সালের ১ জুন, নাইজেরিয়ার বিপক্ষে একটি প্রীতি খেলায় জাবালেতা প্রথম বারের মত আর্জেন্টিনার অধিনায়কের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ক্লাব কর্মজীবন
titleB. আন্তর্জাতিক কর্মজীবন
titleC. সান লরেঞ্জো
titleD. ম্যানচেস্টার সিটি
উত্তর: titleB
মহেশচন্দ্রের পিতা হরিনারায়ণ তর্কসিদ্ধান্ত শ্রীমদ ভাগবতের প্রসিদ্ধ টীকাকার শ্রীধর স্বামীর বংশধর। তিনি প্রথমে মেদিনীপুর জেলার রায়গঞ্জ প্রসিদ্ধ বৈয়াকরণ ঠাকুরদাস চূড়ামণির নিকট ব্যাকরণ পাঠ সমাপ্ত করেন। তারপর তিনি বিভিন্ন অধ্যাপকের নিকট কাব্য, স্মৃতি, বেদান্ত ও অলংকাশাস্ত্র অধ্যয়ন করে কাশী যান। সেখানে বেদ উপনিষদ ও বেদান্তশাস্ত্র পাঠ করেন। কলকাতার জয়নারায়ণ তর্কপঞ্চাননের নিকট নব্যন্যায় অধ্যয়ন শেষ করে 'ন্যায়রত্ন' উপাধি পান।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা জীবন
titleB. মৃত্যু
titleC. কর্মজীবন
titleD. অবদান
উত্তর: titleA
১৯৮০ সালের ফেব্রুয়ারি মাসে একটি সামরিক অভ্যুত্থানে আরন ক্ষমতাচ্যুত হন। লেফটেন্যান্ট কর্নেল দেজিরে বুতের্সে-র নেতৃত্বে একদল সেনা অফিসার জাতীয় সেনা কাউন্সিল গঠন করেন। ১৯৮২ সালের ফেব্রুয়ারির মধ্যে এই কাউন্সিল আইনসভা বিলোপ করে এবং সংবিধান স্থগিত করে। কাউন্সিল রাষ্ট্রপতি হেঙ্ক চিন সেনকেও ক্ষমতাচ্যুত করে। সেন ও আরও হাজার হাজার লোক নেদারল্যান্ড্‌সে পালিয়ে যান। বুতের্সে সুরিনামের জাতীয় নেতা হিসেবে আবির্ভূত হন এবং সেনাপ্রধান হিসেবে দেশ চালাতে থাকেন। ১৯৮০ ও ১৯৮১ সালে পাল্টা সামরিক অভ্যুত্থানের প্রচেষ্টা এবং ১৯৮২ সালে একটি গণতান্ত্রিক বিরোধী জোট গঠনের প্রচেষ্টাকে নিষ্ঠুর হাতে দমন করা হয়। ১৯৮৫ সালে সেনাবাহিনী ১৫ জন নাগরিকের উপর অত্যাচার চালায় ও তাদের হত্যা করে। এ ঘটনার পর নেদারল্যান্ড্‌স সুরিনামকে সাহায্য দেয়া বন্ধ করে দেয়। অভ্যন্তরীণ ও আন্তর্জাতিক চাপের মুখে সেনাবাহিনী একটি নতুন আইনসভা গঠনে সায় দেয়। রাজনৈতিক দলগুলির উপর থেকে নিষেধাজ্ঞা সরিয়ে নেয়া হয় এবং আরন আবার জাতীয় কাউন্সিলে যোগ দেন।

১৯৮৬ সালে দেশটিতে গেরিলা যুদ্ধ আরম্ভ হয় এবং অর্থনীতিতে এর বিরূপ প্রতিক্রিয়া পড়ে। সুরিনামীয় মুক্তিবাহিনী নামের এই বিদ্রোহীরা সাংবিধানিক অবস্থা পুনঃপ্রতিষ্ঠার প্রয়াস চালায়। কয়েক মাসের মধ্যে তারা প্রধান প্রধান বক্সাইট খনি ও শোধনকারী শিল্পগুলি বন্ধ করে দিতে সক্ষম হয়। এই সময় একটি নতুন সংবিধান রচনা করা হয় এবং ১৯৮৭ সালের গণভোটে ৯৩% ভোট পেয়ে এটি পাশ হয়।

সঠিক অনুচ্ছেদ শিরোনাম কোনটি?
titleA. ঔপনিবেশিক সরকার
titleB. সামরিক শাসন
titleC. ইউরোপীয়দের বসতি স্থাপন
titleD. ইতিহাস
উত্তর: titleB
শফীর দেওয়া বিভিন্ন বক্তব্য নিয়ে সমালোচনার সৃষ্টি হয়েছে। চট্টগ্রামের হাটহাজারীতে আহমদ শফীর দেওয়া একটি বক্তৃতায় নারীদের প্রতি অবমাননাকর শব্দ ব্যবহার ও তাদের শিক্ষাগ্রহণের নিরুত্সাহিত করার নির্দেশ প্রদানের অভিযোগে বিভিন্ন নারী সংগঠন, বিশিষ্ট নাগরিক সমাজ এবং জনসাধারন কর্তৃক সমালোচনার মুখে পরেন। এছাড়াও তিনি বাংলাদেশের বিভিন্ন ইসলামী সংগঠন ও ভাবধারার এবং রাজনৈতিক দলের মানুষের কাছেও বির্তকিত। বাংলাদেশের প্রধানমন্ত্রী শেখ হাসিনা আহমদ শফীর এই বক্তৃতার সমালোচনা করেন। হেফাজতে ইসলামের পক্ষ থেকে আহমদ শফীর বক্তব্যকে গণমাধ্যমে অপপ্রচার হিসেবে উল্লেখ করা হয়। ২০১৪ সালের ১৮ এপ্রিল কক্সবাজারে একটি বক্তৃতায় তিনি নাস্তিকদের হত্যার কথা বলেন যার প্রেক্ষিতে সমালোচনার সৃষ্টি হয়। মোবাইল ফোন তৈরি করে ইহুদিরা সমাজকে ধ্বংস করছে বলে মন্তব্য করার পর নির্বাসিতা লেখিকা ও বিতর্কিত কলামিষ্ট তসলিমা নাসরিন তার বক্তব্যের সমালোচনা করেন।

সঠিক অনুচ্ছেদ শিরোনাম কোনটি?
titleA. জীবনী
titleB. সমালোচনা
titleC. গ্রন্থাবলী
titleD. দৃষ্টিভঙ্গি
উত্তর: titleB
চাপড়া ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এর প্রধান কেন্দ্র চাপড়া। এগুলি হল: আলফা, চাপড়া-২, হৃদয়পুর, পিপড়াগাছি, বাগবেড়িয়া, হাতিশালা-১, কলিঙ্গ, বৃত্তিহুদা, হাতিশালা-২, মহতপুর, চাপড়া-১, হাটখোলা ও মহেশপুর। এই ব্লকে কোনো শহরাঞ্চল নেই। ব্লকটি চাপড়া থানার অধীনস্থ। ব্লকের সদর বাঙালঝি।

সঠিক অনুচ্ছেদ শিরোনাম কোনটি?
titleA. নাকাশিপাড়া ব্লক
titleB. বিধানসভা কেন্দ্র
titleC. চাপড়া ব্লক
titleD. ব্লক
উত্তর: titleC
তানিয়ার কর্মজীবন শুরু হয় মডেলিং দিয়ে। শুরুতে তিনি মডেলিং করতে চাননি। কিন্তু তার এক বন্ধু তার পুরনো ছবি দেখে তাকে মডেলিং শুরু করতে বলেন এবং তার ছবি আফজাল হোসেনকে দেখান। আফজাল তাকে অডিশনের জন্য ডাকেন এবং তিনি অডিশনে নির্বাচিত হন। ১৯৯১ সালে তিনি প্রথম আফজাল নির্দেশিত ডায়মন্ড হেয়ার অয়েলের বিজ্ঞাপন চিত্র কাজ করেন।

১৯৯২ সালে "সম্পর্ক" নাটক দিয়ে তার টেলিভিশন পর্দায় অভিষেক হয়। নাটকটি পরিচালনা করেন ফারিয়া হোসেন। ১৯৯৭ সালে নন্দিত নাট্য নির্দেশক সাইদুল আনাম টুটুল পরিচালিত "সেকু সিকান্দার" নাটকে মৈরন চরিত্রে অভিনয় করেন তিনি সর্বপ্রথম জনপ্রিয়তা লাভ করেন।

সঠিক অনুচ্ছেদ শিরোনাম কোনটি?
titleA. চলচ্চিত্র পরিচালনায় অভিষেক: ২০১৪-বর্তমান
titleB. চলচ্চিত্রে আগমন: ২০০৪-২০০৭
titleC. মডেলিং ও টেলিভিশন: ১৯৯৩-৯৮
titleD. কর্মজীবন
উত্তর: titleC
১ জুন ১৯৫৯ সালের সংবিধানের ৪র্থ অনুচ্ছেদে তিউনিশিয়ার পতাকাটি সংজ্ঞায়িত করা হয়েছিল এই শর্তাবলী অনুসারে: "তিউনিসিয়া প্রজাতন্ত্রের পতাকাটি লাল। আইন দ্বারা প্রণীত শর্তানুসারে, এর মধ্যভাগে একটি সাদা বৃত্ত রয়েছে, যেখানে একটি লাল নতুন চাঁদ (ক্রিসেন্ট) দ্বারা বেষ্টিত পাঁচ-কোণা তারকা বিদ্যমান।"

৩০ জুন ১৯৯৯ এর অর্গানিক আইন নং ৯৯-৫৬ (৩ জুলাইয়ে "মজলিশুন্ নওয়াব (চেম্বার অব ডেপুটিস)" অর্থাৎ, তিউনিসিয়ার আইনসভার নিম্নকক্ষে গৃহীত) দ্বারা সংবিধানের ৪ নম্বর অনুচ্ছেদে প্রথমবারের মতো তিউনিশিয় পতাকাটি বিধিবদ্ধ করা হয়। এ পতাকাটি লাল রঙের এবং আয়তাকার যার প্রস্থ দৈর্ঘ্যের দুই তৃতীয়াংশের সমান। আয়তাকার পতাকাটির কর্ণদ্বয়ের ছেদ বিন্দুকে কেন্দ্র করে পতাকার দৈর্ঘ্যের অংশের সমান ব্যাসের একটি সাদা বৃত্ত অঙ্কন করা হয়। বৃত্তটির ভেতর কিছুটা ডান দিকে একটি লাল পাঁচ-কোণা তারা রয়েছে, যার কেন্দ্র বৃত্তটির কেন্দ্র থেকে পতাকাটির দৈর্ঘ্যের অংশের সমান দূরত্বে অবস্থিত।

তারার পাঁচটি কৌণিক বিন্দুর অবস্থান নির্ধারিত হয় তারার কেন্দ্রস্থল কেন্দ্রীক একটি কাল্পনিক বৃত্ত দ্বারা, যার ব্যাস পতাকাটির দৈর্ঘ্যের প্রায় ১৫% এর সমান। তারাটির বিন্দুগুলো একে অপরের থেকে সমদূরবর্তী। কাল্পনিক বৃত্তের কেন্দ্রের বাম দিকে অবস্থিত বিন্দুটি পতাকাটির প্রস্থের ঠিক মাঝ বরাবর অবস্থিত। একটি লাল নতুন চাঁদ তারকাটিকে বাম দিক থেকে বেষ্টন করে রয়েছে। এ চাঁদটি দুটি বৃত্তচাপের সমন্বয়ে গঠিত। বহিঃস্থ চাপটির ব্যাস পতাকার দৈর্ঘ্যের অংশ এবং অন্তঃস্থ চাপটির ব্যাস পতাকার দৈর্ঘ্যের অংশ। এছাড়াও, রাষ্ট্রপতির পতাকার শীর্ষে (দেশের জন্য) শব্দটি সোনালী রঙে লেখা হয়।

১৯৫৯ সালের সংবিধানের ৪র্থ অনুচ্ছেদে পতাকা আঁকার জন্য নির্দেশনা সম্বলিত একটি প্রযুক্তিগত ডসিয়রের কথা বলা আছে, যাতে পতাকাটি আঁকার জন্য নির্দেশনা, সঠিক পরিমাপ এবং এর রঙগুলোর প্রযুক্তিগত বৈশিষ্ট্য অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. অর্থ
titleB. বর্ণনা
titleC. প্রাচীন পতাকাসমূহ
titleD. ফরাসি আশ্রিত রাজ্য (প্রোটেক্টরেট)
উত্তর: titleB
লা গুয়াচেরনা রাত্রীকালীন উৎসব। উৎসবের পূর্বে এ বিষয়টি অত্যন্ত গুরুত্বপূর্ণরূপে বিবেচনায় আনা হয়। উৎসব শুরুর পূর্বেকার শুক্রবার এটি অনুষ্ঠিত হয়। অনেকগুলো ঐতিহ্যবাহী দল, কাম্বিয়াম্বাস, তাম্বোরাস মোমের আলো প্রজ্জ্বলন করে ও জনগণ রঙ্গীন প্রদীপ নিয়ে অংশ নেন।

লা গুয়াচেরনা বিংশ শতাব্দীর শুরুর দিকে বারিও আবাজো এলাকা থেকে উৎপত্তি ঘটে। শুরুর দিকে উৎসব আয়োজনের পূর্বে লোকজন একে-অপরের সাথে গুয়াচে দিয়ে একই সুরে বাজাতো এবং তাম্বোরাস ও ফ্লতা দে মিলো সহযোগে নৃত্য করতো।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. উৎসব কার্যক্রম
titleC. পোষাক ও নৃত্য
titleD. লা গুয়াচেরনা
উত্তর: titleD
খ্রি-স্রোং-ল্দে-ব্ত্সান সম-য়ে বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাসা পরিষদ নামে এক ধর্মীয় বিতর্কসভার আয়োজন করেন। এই বিতর্ক চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে সংগঠিত হয়। বিতর্কের শেষে কমলশীল বিজয়ী ঘোষিত হন।

সঠিক অনুচ্ছেদ শিরোনাম কোনটি?
titleA. লাসা পরিষদ
titleB. বৌদ্ধধর্ম প্রসার
titleC. পরিবার
titleD. রাজ্যাভিষেক
উত্তর: titleA
গ্রন্থে মুদ্রিত ২১টি পদের ১৩টি "ভারতী" পত্রিকায় ‘ভানুসিংহের কবিতা’ শিরোনামে প্রকাশিত হয়েছিল। প্রকাশকালে সব কটি গানের সুরনির্দেশ থাকলেও, মাত্র নয়টি গানের সুর পাওয়া যায়। নয়টি গানের সুর সংকলিত হয়েছে "স্বরবিতান ২১"-এ। "কাব্যগ্রন্থাবলী"তে ১৯টি পদ শিরোনাম সহ প্রকাশিত হয়েছিল।

রবীন্দ্রনাথ তার পরবর্তীকালের কাব্য ও গীতিসংকলনে ভানুসিংহের কবিতাগুলিকে বিশেষ স্থান দেননি। পরিণত বয়সে "জীবনস্মৃতি" গ্রন্থে এই কবিতাগুলি সম্পর্কে বিরূপ সমালোচনা করেছিলেন:

এতদসত্ত্বেও "সঞ্চয়িতা" কবিতা সংকলনে ‘মরণ রে, তুঁহু মম শ্যামসমান’ (মরণ) ও ‘কো তুঁহু বোলবি মোয়’ (প্রশ্ন) কবিতাদুটি এবং "গীতবিতান" গীতিসংকলনে ‘মরণ রে, তুঁহু মম শ্যামসমান’ (প্রেম পর্যায়ে) ও ‘শাঙনগগনে ঘোর ঘনঘটা’ (প্রকৃতি পর্যায়ে) সংকলিত হয়। ‘কো তুঁহু বোলবি মোয়’ পদটি ইতিপূর্বে ১২৯২ বঙ্গাব্দের মাসিক "প্রচার" মাসিকপত্র ও "কড়ি ও কোমল" কাব্যগ্রন্থের প্রথম সংস্করণেও প্রকাশিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অন্যান্য সংকলনে ভানুসিংহের কবিতা
titleC. রচনা
titleD. গানগুলি
উত্তর: titleB
বাংলাদেশের স্বাধীনতার পর অযত্ন ও অপব্যবহারে আহসান মঞ্জিল ধ্বংসপ্রাপ্তির দ্বারপ্রান্তে পৌঁছে। এমতাবস্থায় ১৯৭৪ সালে ঢাকা নওয়াব পরিবারের উত্তরসূরিরা আহসান মঞ্জিল প্রাসাদ নিলামে বিক্রির পরিকল্পনা করেন। সরকারের ভূমি প্রশাসন মন্ত্রণালয়ের পক্ষে নিলাম বিক্রির প্রস্তাবটি চূড়ান্ত অনুমোদনের জন্য তৎকালীন প্রধানমন্ত্রী শেখ মুজিবের কাছে পেশ করা হয়। কিন্তু শেখ মুজিব আহসান মঞ্জিলের স্থাপত্য সৌন্দর্য ও ঐতিহাসিক গুরুত্ব উপলব্ধি করে ১৯৭৪ সালের ২রা নভেম্বর এটি নিলামে বিক্রির প্রস্তাব নাকচ করে দেন।

‘আহসান মঞ্জিলের সংস্কার, সৌন্দর্যবর্ধন ও জাদুঘরে রুপান্তর’ শীর্ষক প্রকল্পের বাস্তবায়ন আরম্ভ হয় ১৯৮৬ সালের মার্চ মাসে।জাতীয় গুরুত্বপূর্ণ ইতিহাস ও স্থাপত্য নিদর্শন সংরক্ষণের জন্য আহসান মঞ্জিল ভবনটি সংস্কার করে জাদুঘরে রুপান্তর ও প্রাসাদের সাথে সামঞ্জস্য রেখে ভবনটির পারিপার্শ্বিক এলাকার উন্নয়ন করা প্রকল্পটির মূল উদ্দেশ্য ছিল। সংস্কৃতি বিষয়ক মন্ত্রণালয়ের অধীন এ প্রকল্পের নির্বাহী সংস্থা ছিল বাংলাদেশ জাতীয় জাদুঘর। তবে প্রকল্প বাস্তবায়নের দায়িত্ব বাংলাদেশ জাতীয় জাদুঘর ও গণপূর্ত অধিদপ্তরের ওপর যৌথ ভাবে ন্যস্ত ছিল। সংস্কার ও সংরক্ষণ কাজ গণপুর্ত অধিদপ্তর কর্তৃক সম্পাদিত হয়। নিদর্শন সংগ্রহ ও প্রদর্শনী উপস্থাপনের মাধ্যমে জাদুঘরে রুপান্তরের কাজ সম্পাদন করে বাংলাদেশ জাতীয় জাদুঘর। ১৯৮৫ সালের ৩ নভেম্বর আহসান মঞ্জিল প্রাসাদ ও তৎসংলগ্ন চত্বর সরকার অধিগ্রহণ করার মাধ্যমে সেখানে জাদুঘর তৈরীর কাজ শুরু হয়। ১৯৯২ সালের ২০ সেপ্টেম্বর আহসান মঞ্জিল জাদুঘরের আনুষ্ঠানিক উদ্বোধন ও জনসাধারণের পরিদর্শনের জন্য উন্মুক্ত করে দেওয়া হয়।

সঠিক অনুচ্ছেদ শিরোনাম কোনটি?
titleA. আহসান মঞ্জিল জাদুঘরের ইতিহাস
titleB. গ্যালারী ৮: বিলিয়ার্ড কক্ষ
titleC. গ্যালারী ২২: গোলঘর (দোতলা)
titleD. গ্যালারী ২৩: বলরুম (নাচঘর)
উত্তর: titleA
উভয় দলেরই মাঝারিসারির ব্যাটসম্যানেরা চমৎকার ক্রীড়াশৈলী প্রদর্শন করেছিলেন। তবে, কিছু ক্যাচ হাতছাড়া হবারও ঘটনা ঘটে। উভয় দলেরই প্রথম ইনিংস সমান মানের হয়। বিশেষতঃ হ্যামন্ড (১০১) ও লারউড (৯৮) সুন্দর ব্যাটিং করেন। নাইট-ওয়াচম্যান হিসেবে লারউড চার নম্বরে ব্যাটিংয়ে নেমে ঐ সময়ে তার সর্বোচ্চ ইনিংস খেলেন। ব্র্যাডম্যান ও উডফুল ১১৫ রানের জুটি গড়লেও ভেরিটি অস্ট্রেলিয়ার দ্বিতীয় ইনিংসে ধ্বস নামান। ওয়াট ও হ্যামন্ডের অভিজ্ঞতাপ্রসূত ব্যাটিংয়ে খুব সহজেই জয়ের ১৬৪ রানের লক্ষ্যমাত্রা অতিক্রম করে।

সঠিক অনুচ্ছেদ শিরোনাম কোনটি?
titleA. পঞ্চম টেস্ট
titleB. এমসিসি দল
titleC. সিলন
titleD. প্রথম টেস্ট
উত্তর: titleA
নির্বাচন কমিশনের তথ্যানুযায়ী, একাদশ জাতীয় সংসদ নির্বাচনে ৩৯টি নিবন্ধিত রাজনৈতিক দলের মোট ১ হাজার ৭৩৩ ও সতন্ত্র প্রার্থী রয়েছে ১২৮ জন। সব মিলিয়ে মোট প্রার্থী সংখ্যা ১৮৬১ জন। এরমধ্যে আওয়ামী লীগ নেতৃত্বাধীন মহাজোটের ১৬টি দলের প্রার্থীদের কয়েকজন নৌকা প্রতীকে ও বিএনপি নেতৃত্বাধীন জাতীয় ঐক্যফ্রন্টের অধিকাংশ দল ধানের শীষ প্রতীকে নির্বাচন করে। তবে মহাজোটে থাকলেও এরশাদের জাতীয় পার্টি নিজেদের লাঙল প্রতীকে নির্বাচন করে। এর মধ্যে আওয়ামী লীগ ছাড়া নৌকা প্রতীকে নির্বাচন করে বিকল্পধারার, তরিকত ফেডারেশন ১টি করে আসনে, জাসদ ৩টি আসনে ও ওয়ার্কার্স পার্টি ৫টি আসনে। অন্যদিকে বিএনপি ছাড়া ধানের শীষ প্রতীকে, গণফোরাম ৭টি আসনে, জেএসডি ৪টি আসনে, খেলাফত মজলিস ২টি আসনে, কৃষক শ্রমিক জনতা লীগ ও এলডিপি ৪টি করে আসনে, জমিয়াতে উলামায়ে ইসলাম ৩টি আসনে এবং বিজেপি ও কল্যাণ পার্টি ১টি করে আসনে নির্বাচন করে।

সঠিক অনুচ্ছেদ শিরোনাম কোনটি?
titleA. নির্বাচন ব্যবস্থা
titleB. নির্বাচন বর্জন
titleC. পটভূমি
titleD. দল ও জোটসমূহ
উত্তর: titleD
১৯৬১ সালে, অন্যান্য প্রতিযোগীরা আলাস্কা বিমানের চলাচল রুটে জেট ইঞ্জিন চালিত এয়ারক্রাফট চালনা শুরু করে । এই প্রতিযোগিতার মোকাবেলায়, উইলিস আলাস্কা এবং সংলগ্ন মার্কিন যুক্তরাষ্ট্রের মধ্য রুটে ব্যবহারের জন্য বিমান প্রস্তুতকারক কনভেয়ার এর সাথে একটি কনভেয়ার ৮৮০ জেটলাইনার কেনার জন্য আলোচনা শুরু করে । কোম্পানিটি ঐ বছরেই তাদের নতুন জেট বিমান চালু করে ।

সঠিক অনুচ্ছেদ শিরোনাম কোনটি?
titleA. ইতিহাস
titleB. জেট ইঞ্জিন সার্ভিস
titleC. সার্ভিসসমূহ
titleD. সদর দফতর
উত্তর: titleB
এ উপমহাদেশে ইলমে হাদিসের চর্চা , প্রচার-প্রসারের ইতিহাসে যুগ বিভাজন নিরিক্ষায় চতুর্থ যুগের বর্ণনা লিখতে গিয়ে মুফতি আমিমুল ইহসান বলেন , - এই যুগের সবচে বেশি উল্লেখযোগ্য ব্যক্তিত্ব দু'জন । এক. শায়খ আহমদ সেরহিন্দী মুজাদ্দিদে আলফেসানী । দুই. শায়খ আবদুল হক দেহলভী । শায়খ আবদুল হক ফেহলভী সম্পর্কে মুজাদ্দিদে আলফেসানী তার 'মাক্তুবাতে' লিখেন যে , হিন্দুস্থানে হাদিস-এর বীজ বপন করেন শায়খ আবদুল হক দেহলভী । তিনি দিল্লিতে দরসে হাদিস পেশ করতেন। সাধারণ লোকদের সুবিধার্থে ফার্সি ভাষায় 'মিশকাত'-এর ব্যখ্যাগ্রন্থ লিখেন । গ্রন্থটির নাম 'আশশায়াতুল লুমুয়াত' । 'মিশকাত'-এর আরেকটি ব্যখাগ্রন্থ আরবি ভাষায় লিখেন যার নাম হল 'আল লুমুয়াত শরহে শাফারুস সায়াদাত' । এছাড়া তিনি দ্বীনি খেদমতের লক্ষ্যে অসংখ্য গ্রন্থ রচনা করেন ।

সঠিক অনুচ্ছেদ শিরোনাম কোনটি?
titleA. দ্বীনি খেদমতে অবদান
titleB. সুযোগ্য পুত্র
titleC. মৃত্যু
titleD. জন্ম
উত্তর: titleA
বিনয় সাহিত্য প্রাথমিকভাবে সন্ন্যাস প্রথার সঙ্গে যুক্ত। যদিও ‘বিনয়’ কথাটি শব্দ হিসেবে ‘ধর্ম’ শব্দের বিপরীতে বসে। ‘ধর্ম-বিনয়’ বলতে বোঝায় ‘মতবাদ ও শৃঙ্খলা’। বিভিন্ন ধরনের ধর্মগ্রন্থ বিনয় সাহিত্যের অন্তর্গত। এগুলিতে সন্নাসের নিয়মাবলি ইত্যাদি লেখা আছে। এছাড়াও বিনয় সাহিত্যে মতবাদের ব্যাখ্যা, জীবনী, আচার-অনুষ্ঠানের পদ্ধতি এবং কিছু কিছু জাতক কাহিনিও আছে।

অন্যদিকে বিনয়ের সঙ্গে সবচেয়ে ঘনিষ্ঠভাবে যুক্ত এবং সর্বাধিক ব্যবহৃত বইটি হল "প্রতিমোক্ষ"। এটি থেরবাদ বৌদ্ধধর্মে কোনো আনুশাসনিক গ্রন্থ নয়। কিন্তু প্রায় সব আনুশাসনিক গ্রন্থেই এটির কথা পাওয়া যায়।

ছয়টি বিনয় এখন পাওয়া যায়:

এছাড়াও একাধিক বিনয়ের অংশ বিভিন্ন ভাষায় পাওয়া যায়।

মহাসাঙ্ঘিকের লোকত্তরবাদী উপশাখার "মহাবস্তু" গ্রন্থটি সম্ভবত তাদের বিনয়ের প্রাক-লিখন। পরে সেটি আলাদা করা হয়। এটিতে নিয়মাবলির কথা নেই। বরং বুদ্ধের একটি বিস্তারিত জীবনী আছে। যেখানে স্তরে স্তরে তাঁর উন্নতির কথা বলা হয়েছে। মহাযান এই মতবাদকে বসুবন্ধুর দশভূমিকা সূত্রের পরিমার্জিত আকারে গ্রহণ করেছে।
সঠিক অনুচ্ছেদ শিরোনাম কোনটি?
titleA. সংখ্যায়িত কথোপকথন
titleB. বিনয়
titleC. দোষস্বীকার সূত্র
titleD. শৃঙ্খলা সূত্রাবলি
উত্তর: titleB
বীমা কোম্পানিগুলোকে প্রিমিয়াম প্রদানের মাধ্যমে বীমাকৃত ব্যক্তি বা প্রতিষ্ঠান সব ধরনের সম্ভাব্য ক্ষতির হাত থেকে মুক্ত থাকে এবং অসংখ্য বীমাকৃত ব্যক্তি বা প্রতিষ্ঠানের কাছ থেকে প্রিমিয়াম সংগ্রহ করে বীমা কোম্পানিগুলো মূলধন বৃদ্ধি করে। বীমাকারী প্রতিষ্ঠানের সহযোগিতা ছাড়াও ব্যাক্তিগতভাবে অর্থ সঞ্চয় করে সম্ভাব্য ঝুঁকির দুশ্চিন্তা থেকে মুক্ত থাকা যায়। বীমা প্রক্রিয়া, ক্ষয়ক্ষতির ধরন এবং ক্ষতিপূরণ নির্ধারণের ক্ষেত্রে কিছু মূলনীতি মেনে চলতে হয়।
সঠিক অনুচ্ছেদ শিরোনাম কোনটি?
titleA. মূলনীতি
titleB. বীমার প্রকারভেদ
titleC. জীবন বীমা
titleD. সামাজিক প্রেক্ষাপট
উত্তর: titleA
টাঙ্গাইলে বেড়ে ওঠা শবনম ফেরদৌসী এসএসসি উত্তীর্ণ হওয়ার আগেই সত্যজিৎ রায়সহ বিখ্যাত অনেক পরিচালকের চলচ্চিত্র দেখা শুরু করেন। পাঠ্যবইয়ের বাইরে বিভিন্ন বই, পত্রপত্রিকা পড়ার একটা অভ্যাস ছিল তার। সে কারণে দেশ ও দেশের বাইরে কী ঘটছে, সেসব বিষয়ে দৃষ্টি রাখতেন সে বয়সেই। সত্যজিতের চলচ্চিত্রগুলো দেখে দেখেই মাথার ভেতর চলচ্চিত্রের ভাষা সম্পর্কে ধারণা তৈরি হতে থাকে। তাছাড়া ইউরোপিয়ান বা হলিউড চলচ্চিত্রে কী ঘটছে, সেসব সম্পর্কে জানার চেষ্টা ছিল ওই সময়গুলোতে। 

সঠিক অনুচ্ছেদ শিরোনাম কোনটি?
titleA. শিক্ষা ও কর্ম
titleB. যুদ্ধশিশুদের নিয়ে প্রামাণ্যচিত্র
titleC. প্রারম্ভিক জীবন
titleD. পুরস্কার ও সম্মাননা
উত্তর: titleC
"উত্তর রামায়ণ" গ্রন্থে মন্দোদরীর জন্মবৃত্তান্ত বর্ণিত হয়েছে: ঋষি কশ্যপের পুত্র ময়াসুর হেমা নামে এক অপ্সরাকে বিবাহ করেন। তাদের দুই পুত্র হয় - মায়াবী ও দুন্দুভি। কিন্তু তারা অনেক দিন ধরে একটি কন্যাসন্তান প্রাপ্তির ইচ্ছা পোষণ করছিলেন। তাই তারা শিবের তপস্যা শুরু করেন।

এমন সময় মধুরা নামে এক অপ্সরা কৈলাস পর্বতে শিবের পূজা করতে আসেন। পার্বতীর অনুপস্থিতির সুযোগে শিব রতিক্রিয়ার লিপ্ত হন। পরে পার্বতী ফিরে এসে মধুরার স্তনে শিবের গায়ের ছাই দেখতে পান। ক্রুদ্ধ হয়ে পার্বতী মধুরাকে অভিশাপ দেন বারো বছর ব্যাঙ হয়ে থাকতে। শিব মধুরাকে সান্ত্বনা দিয়ে বলেন যে বারো বছর পরে সে আবার এক সুন্দরী নারীতে পরিণত হবে এবং এক মহাপরাক্রমী বীরের সঙ্গে তার বিবাহ হবে। বারো বছর পর মধুরা পুনরায় এক সুন্দরী নারীতে পরিণত হন। তখন তিনি কুয়োর ভিতর থেকে চিৎকার করতে থাকেন। কাছেই ময়াসুর ও হেমা তপস্যা করছিলেন। তারা তার ডাকে সাড়া দেন এবং তাকে পালিতা কন্যারূপে গ্রহণ করেন। তারা তাকে মন্দোদরী নামে প্রতিপালন করতে থাকেন।

সঠিক অনুচ্ছেদ শিরোনাম কোনটি?
titleA. গুরুত্ব
titleB. বিবাহ ও বিবাহোত্তর জীবন
titleC. জন্ম
titleD. সীতাজননী মন্দোদরী
উত্তর: titleC
প্রেম চৌধুরী (শাকিব খান) সবসময় মানুষের সাহায্য করে থাকেন, বিশেষ করে ভালবাসার ক্ষেত্রে। এজন্য তাকে সবাই 'লাভ গুরু' বলে ডাকেন। কিন্তু তিনি কোনো মেয়েকে ভালবাসেননি। হঠাৎ একদিন প্রিয়াঙ্কা (মিম) এর সাথে তার দেখা হয় এবং তার প্রেমে পড়ে যায়। প্রথমদিকে প্রিয়াঙ্কা তার প্রেমের প্রস্তাবে রাজী হননি। কারণ প্রেম ছিলেন বড় ব্যবসায়ীর একমাত্র পুত্র। যখন শাকিব তার ভালবাসার জন্য যথেষ্ট প্রমাণ দেন, তখন মীম তাকে গ্রহণ করেন। যখন তাদের ভালবাসা এগিয়ে যাচ্ছিল তখন প্রিয়াঙ্কার ভাই প্যাকেট বাবলু (মিশা সওদাগর) তাদের মধ্যে বাধা হয়ে দাড়ায়। একদিন প্রিয়াঙ্কার মাকে সড়ক দুর্ঘটনায় প্রেম মেরে ফেলেন। এটা ছিল নিছক একটি দুর্ঘটনা কিন্তু বাবলু প্রমাণ করতে চাইলেন যে প্রেম এটি ইচ্ছাকৃতভাবে করেছেন।

এরপর প্রিয়াঙ্কা প্রেম চৌধুরীকে ভুল বুঝে এবং প্রতিশোধ নেওয়ার চেষ্টা করে। কিন্তু একদিন মিম জানতে পারে যে প্রেমের কোন দোষ নেই এবং তার ভাই তাদের ভালবাসার জন্য বিরোধী হয়ে কাজ করেছেন। তারপর প্রেমকে মোবাইলে যোগাযোগ করে তাদের বাড়িতে আসতে বলে। সর্বশেষে প্রেম প্রিয়াঙ্কা রক্ষা করে এবং তার সাথে বিবাহ বন্ধনে আবন্ধ হন।


সঠিক অনুচ্ছেদ শিরোনাম কোনটি?
titleA. পুরস্কার
titleB. সাউন্ডট্র্যাক
titleC. কাহিনী সংক্ষেপ
titleD. ফিল্ম এ্যাওয়ার্ড বাঙ্গলা (এফএবি ২০১০)
উত্তর: titleC
দ্বিতীয় বিশ্বযুদ্ধের পর অনেকের সাথে তিনিও ১৯৪৭ সালে ওয়ার্কসপে পেশাদারী পর্যায়ে অংশগ্রহণ করেন। বাসেটল লীগের খেলায় অংশ নেন ও ১৯৪৭ সালের শেষদিকে ডার্বিশায়ারের সদস্য হন। ৫ জুলাই, ১৯৪৭ তারিখে কেন্টের বিপক্ষে প্রথম-শ্রেণীর খেলায় অভিষেক ঘটে তার। ইংল্যান্ডের টেস্ট ক্রিকেটারদ্বয় - ক্লিফ গ্লডউইন ও পরবর্তীতে হ্যারল্ড রোডসের সাথে অবিস্মরণীয় বোলিং জুটি গড়েন। ১৯৪৯ সালে ডার্বিশায়ারের পক্ষে যোগদানের দ্বিতীয় মৌসুমে ২০.৪১ গড়ে ১২০ উইকেট দখল করেন।

১৯৫১ থেকে ১৯৬২ সময়কালে বিশ রানের কম খরচায় প্রত্যেক মৌসুমে উইকেট পেয়েছেন। তন্মধ্যে, ১৯৫১, ১৯৫৫ ও ১৯৬১ সাল বাদে প্রত্যেক মৌসুমেই শতাধিক উইকেট দখল করেন। ঐ সালগুলোতে বহুবার আঘাতের কবলে পড়েছেন তিনি। ১৯৫৮ সালে ১০.৯৯ রানে ১৪৩ উইকেট পেয়েছেন। এ গড়টি টম রিচার্ডসন বাদে অন্য কোন নিয়মিত প্রথম-শ্রেণীর বোলারের পক্ষে সম্ভব হয়নি। এ অর্জনটি অত্যন্ত আশাপ্রদ ছিল। গুরুতর আঘাতের কারণে তখন জ্যাকসন মৌসুমের অধিকাংশ সময় মিডিয়াম পেস বোলিং করেছিলেন।

১৯৫৯ সালে প্রথম খেলোয়াড় হিসেবে ১০০ ও পরবর্তীতে ১৯৬০ সালে ১৩.৬১ গড়ে ১৬০ উইকেট পান। সর্বমোট দশবার ঘরোয়া ক্রিকেটে শতাধিক উইকেট লাভের কৃতিত্ব দেখান। ফ্রেড ট্রুম্যান জ্যাকসন সম্পর্কে মন্তব্য করেন যে, কাউন্টি ক্রিকেটের ছয় দিনের খেলায় সেরা দূর্বল বোলার।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অর্জনসমূহ
titleC. মূল্যায়ন
titleD. টেস্ট ক্রিকেট
উত্তর: titleA
এই প্রক্রিয়ায় সংযোজনকৃত অর্থ পর্যায়ক্রমে জটিল লেনদেনের মাধ্যমে বিভিন্ন স্তরে সরানো হয়। এই প্রক্রিয়া অর্থের উৎস গোপন করার কাজে ব্যবহৃত হয়। যেমন একটি ব্যাংক হিসাব থেকে অস্তিত্ববিহীন প্রতিষ্ঠানের ব্যাংক হিসাবে অর্থ স্থানান্তর, বিদেশে অর্থ প্রেরণ, ট্রাভেলার্স চেকে রুপান্তর, একটি ব্যাংক হিসাব থেকে অন্যান্ন শাখায় বিভিন্ন নামে অর্থের স্থানান্তর বা জমা দেওয়া। 
সঠিক অনুচ্ছেদ শিরোনাম কোনটি?
titleA. অর্থশোধন আইন
titleB. স্তরিকরন বা লেয়ারিং
titleC. মানি লন্ডারিং করার প্রক্রিয়া
titleD. কালোটাকা বৈধকরণের সুযোগ
উত্তর: titleB
উত্তর হাওড়ার সালকিয়ায় প্রতি বছর মাঘি পূর্ণিমাতে বেশ ঘটা করে শীতলা মাতার স্নানযাত্রা করা হয়।এখানে বড়,মেজ,সেজ ও ছোট শীতলা মাতার মন্দির আছে।ছোট শীতলা মাতা ছাড়া সব শীতলা মা সাজানো পালকিতে করে গঙ্গার ঘাটে যান।লৌকিক মতে এখানকার শীতলা দেবীরা সাত বোন। এঁদের মধ্যে হরগঞ্জ বাজার এলাকায় পাসে অরবিন্দ রোডের মন্দিরে রয়েছেন শীতলা দেবীর বড় বোন। যা ‘বড়মার মন্দির’ নামে খ্যাত। প্রতিদিন অগণিত ভক্ত সমাগম হয়। সাত বোনের মূর্তির কোনওটির কাঠ নির্মিত, কেউ হাঁড়িতে আঁকা। একমাত্র কয়েল বাগানের কয়েলেশ্বরী মা শীতলার মূর্তিটি পাথরের। শীতলা মাতার স্নানযাত্রা সালকিয়ার সবচেয়ে প্রাচীন ও বিখ্যাত ধর্মীয় শোভাযাত্রা। এ উৎসবে সালকিয়া ও আশপাশ থেকে লাখ লাখ ভক্ত আসে।

সঠিক অনুচ্ছেদ শিরোনাম কোনটি?
titleA. মন্দির
titleB. প্রতীকতা
titleC. শীতলা মাতার স্নানযাত্রা
titleD. শীতলা পূজা
উত্তর: titleC
বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের "প্ৰতিনিধি সভা" এবং "রাষ্ট্ৰীয় সভা"র দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১৫ সালের ভূমিকম্প
titleC. নেপাল সরকারের অধীন
titleD. ১৯৭৩ সালের অগ্নিকাণ্ড
উত্তর: titleC
লিন্ডসে ব্রায়ান ও এমিলি ব্রায়ান দম্পতির জ্যেষ্ঠ সন্তান তিনি। পিতা আইনজীবী ছিলেন। ইস্টবোর্নের সেন্ট অ্যান্ড্রুজ প্রিপারেটরি স্কুলে পড়াশোনা করেন। এখানে অবস্থানকালে বিদ্যালয় ক্রিকেট একাদশ দলের অধিনায়কত্ব করতেন। ১৯১১ সালে রাগবি স্কুলের বৃত্তি লাভ করেন। আগস্ট, ১৯১৪ সালে রাগবি ক্রিকেট একাদশের নেতৃত্বে ছিলেন। লর্ডস স্কুলসের সদস্যরূপে বহিঃএকাদশের বিপক্ষে জর্জ হোয়াইটহেডকে সাথে নিয়ে ব্যাটিং উদ্বোধনে নেমেছিলেন। পরবর্তীতে একই মাসের শেষদিকে কেন্টের পক্ষে দুই খেলায় অংশ নিয়েছিলেন।

এছাড়াও, বিদ্যালয়ে রাগবি খেলায় অংশ নিতেন ও রাগবির পক্ষে র‍্যাকেট খেলায় প্রতিনিধিত্ব করতেন। উইজডেনে মন্তব্য করা হয় যে, ‘পাবলিক স্কুলের ক্রিকেটারদের মধ্যে তিনি অন্যতম প্রতিভাবান।’ রাগবিতে অফিসার্স ট্রেনিং কোরের সদস্য ছিলেন।

জ্যাক ব্রায়ান বামহাতি উদ্বোধনী ব্যাটসম্যান হিসেবে খেলতেন। ১৯১৪ সালে কেন্টের দ্বিতীয় একাদশে খেলেন। পাশাপাশি প্রথম বিশ্বযুদ্ধে অন্তর্ভূক্ত হবার পূর্বে ক্লাব ও গ্রাউন্ড সাইড দলে খেলেন। ১৯১৯ সালে কেমব্রিজ বিশ্ববিদ্যালয়ে যুক্ত হন। সেন্ট জোন্স কলেজে ইতিহাস ও গণিত বিষয়ে অধ্যয়ন করেন। ১৯২১ সালে স্নাতক ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন, ১৯২৪-২৫
titleB. ব্যক্তিগত জীবন
titleC. বিশ্বযুদ্ধে অংশগ্রহণ
titleD. শৈশবকাল
উত্তর: titleD
নিউ ইয়র্ক ৬২ টি কাউন্টিতে বিভক্ত। নিউ ইয়র্ক সিটির পাঁচটি কাউন্টি ছাড়াও, এই কাউন্টিগুলির প্রত্যেককেই রাজ্য আইনের অধীনে অন্তর্ভুক্ত শহরে এবং নগরে বিভক্ত করা হয়েছে। শহরে অন্তর্ভুক্ত গ্রামগুলি বা সমন্বয়হীন গ্রামগুলি থাকতে পারে। নিউ ইয়র্ক সিটি পাঁচটি বরোতে বিভক্ত, যেগুলি প্রতিটি কাউন্টির সাথে সংঘবদ্ধ।

ডাউনস্টেট নিউ ইয়র্ক (নিউ ইয়র্ক সিটি, লং আইল্যান্ড এবং হাডসন উপত্যকার দক্ষিণ অংশ) উত্তর-পূর্ব পৌর মহাপুঞ্জের কেন্দ্রীয় কেন্দ্র হিসাবে বিবেচনা করা যেতে পারে, এটি নিউ হ্যাম্প্‌শায়ার থেকে ভার্জিনিয়া পর্যন্ত প্রসারিত একটি নগরাঞ্চল অঞ্চল।

রাজ্যের প্রধান শহরগুলি ইরি খাল এবং এর সমান্তরাল রেলপথ সহ ১৯ শতকের গোড়ার দিকে মূল পরিবহন এবং বাণিজ্য রুটের সাথে বিকাশ লাভ করে। আজ, নিউ ইয়র্ক থ্রুওয়েটি বাণিজ্যিক জলপথের আধুনিক অংশ হিসাবে কাজ করে।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. জনসংখ্যার উপাত্ত
titleC. অঞ্চল
titleD. জনসংখ্যা
উত্তর: titleA
বাংলাদেশের সবকটি বিভাগীয় শহর ও জেলায় ভোক্তা সমিতির কার্যক্রম রয়েছে। সংস্থাটি নিত্য প্রয়োজনীয় দ্রব্য ও সেবামূলক পণ্যের বাজারদর নিয়মিত পর্যবেক্ষণ করে ভোক্তাদেরকে বিভিন্ন মাধ্যমে বাজারের প্রকৃত অবস্থা সম্পর্কে অবহিত করে থাকে। যাতে বাজারদর সাধারণ মানুষের ক্রয় ক্ষমতার বাইরে চলে না যায। এজন্যে সস্থাটির একটি বাজার পর্যবেক্ষণ শাখা আছে। ওই শাখর কর্মরতরা নিয়মিত বাজার সমীক্ষা পরিচালনা করে ও সংবামাধ্যমের সাহায্যে ভোক্তাদের কাছে তথ্য দিয়ে থাকে। বাংলাদেশে ব্যবহৃত ১২টি ক্ষতিকর ফরমালিন ও খাদ্যে ভেজাল দেয়ার বিরুদ্ধে ভোক্তা অধিকার "‘নোংরা এক ডজন’" নামে প্রচার অভিযান চালায়। স্বাধীনতা পরবর্তী বাংলাদেশে কীটনাশক বিক্রি ও বাজারজাতকরণে রাষ্ট্রীয় কোনো নীতিমালা ছিলো না। সংস্থাটির উদ্যোগে ও আন্দোলনের মুখে সরকার এ বিষয়ে একটি সুস্পষ্ট নীতি প্রণয়ন করে। পরবর্তীতে এটি গেজেট পরিপত্রের মাধ্যমে সধারণ ভোক্তাদের অবহিত করার পাশাপাশি ব্যবসায়ীদেরকে প্রয়োজনীয় নির্দেশনা দেয়া হয়। 

সঠিক অনুচ্ছেদ শিরোনাম কোনটি?
titleA. কার্যক্রম
titleB. সাফল্য
titleC. গবেষণা
titleD. প্রকাশনা
উত্তর: titleA